දුප්පත්කම හා මන්දපෝෂණයෙන් තොර රටක් සැප් 21න් පසු  අපි ගොඩනඟනවා
වීඑෆ්එස් හොර ගනුදෙනුව තහනම් කිරීමට ශ්රේෂ්ඨාධිකරණය නියෝග කර ඇති බවත් එවැනි තීන්දුවක් ලබා දුන් ශ්රේෂ්ඨාධිකරණයට සිය ප්රණාමය පුද කරන බවත් විපක්ෂ නායක සජිත් ප්රේමදාස මහතා පැවසීය විපක්ෂ නායක මේ බව කියා සිටියේ නුවරඑළිය හඟුරන්කෙත පැවැති සමගි ගොවි බලවේගයේ රැළිය අමතමිනි එහිදී ප්රේමදාස මහතා මෙසේද කීය පොලිස්පති පත් කළ ක්රමවේදයේ අඩුපාඩුකම් දැක එයත් ශ්රේෂ්ඨාධිකරණය තහනම් කරන විට ජනාධිපති අගමැති ප්රමුඛ ආණ්ඩුව එම තීන්දුව පාර්ලිමේන්තුවේදී විවේචනය කළ බවත් වීඑෆ්එස් ගනුදෙනුව හරහා අප රටට ඇ ඩොලර් බිලියන 12ක පාඩුවක් වන විට ශ්රේෂ්ඨාධිකරණය ශ්රේෂ්ඨ තීන්දුවක් හරහා එය තහනමට ලක් කිරීම සම්බන්ධයෙන් ජනාධිපති අගමැති හා ආණ්ඩුව කියන්නේ මොකද්ද කියා දැන ගැනීමට අවශ්ය බවත් විපක්ෂ නායකවරයා පැවසීය එසේම හොරු අල්ලනවා කියන රටේ ජනතාවට අනුකම්පා කරනවා යැයි කියන සහෝදරවරු වීඑෆ්එස් ගනුදෙනුව ගැන කතා නොකළ බවත් වීඑෆ්එස් ගනුදෙනුව ගැනපළමුව පාර්ලිමේන්තුවේ කතා කළේ තමා බවත් අද වන විට එක එක කණ්ඩායම් රට වටේ බොරු ප්රචාර දියත් කරමින් යන බවත් සහෝදරවරු හොරු අල්ලනවා කිව්වත් ඔවුන් හොරුත් එක්ක ඩීල් දමන බවත් විපක්ෂ නායකවරයා මෙහිදී පැවසීය මේ වන විට ජනාධිපතිවරයා සමඟ එක එක අය එකතු වූ බවට ප්රවෘත්ති එන බවත් මෙසේ එකතු වූ අය දිහා බලන ලෙසත් රාජපක්ෂවරු සමඟ අත්වැල් බැඳ ගෙන රාජපක්ෂ සරණං ගච්චාමි කිය කිය රාජපක්ෂ පරපුර සිප වැළඳගත් අය අද ජනාධිපතිවරයා සමඟ එකට එකතු වී ඇති බවත් සමගි ජන බලවේගයේ හෝ සමගි ජන සන්ධානයේ හොරුන්ට ඉඩක් නොමැති බවත් විපක්ෂ නායකවරයා මෙහිදී පෙන්වා දුන්නේය අද රටේ ඇත්තේ අරුම පුදුම තත්ත්වයක් බවත් තමා පෞද්ගලික දානපතියන්ගෙන් ආධාර ගෙන සක්වල හා හුස්ම වැඩසටහන් ක්රියාත්මක කරන විට එම වැඩසටහන් මැතිවරණ නීතිරීතිවලට විරුද්ධයි කියා නතර කළත් ජනාධිපතිවරයා ප්රමුඛ ආණ්ඩුව රජයේ අරමුදල්වලින් ආරම්භ කරන ව්යාපෘති ජනතාව අතට පත් කරනවා කියා මැතිවරණ ප්රචාරණ කටයුතුවල නිරත වන බවත් ජනාධිපතිගේ වැඩසටහන්වලට ඉඩ දෙනවා සේම සක්වල හා හුස්මටත් ඉඩ දිය යුතු බවත් විපක්ෂ නායකවරයා කීය රටේ පෝෂණ අර්බුදයක් ඇති බවත් දරු පරපුරෙන් ලක්ෂ 23ක් මන්දපෝෂණයට ලක්ව ඇති බවත් පාසල් දරුවන්ගේ පෝෂණය කඩා වැටී ඇති මුත් පාලකයන්ට විසඳුම් නොමැති බවත් විපක්ෂ නායකවරයා මෙහිදී පැවසීය එම නිසා වගා නොකර සිටින මුඩු ඉඩම් කිසිදු ඉඩමක අයිතියක් නොමැති වතු ජනතාවට සහ තරුණයන්ට ලබාදී කුඩා තේ වතු හිමියන් ලෙස සවිබල ගන්වන බවත් තාක්ෂණ ක්ෂේත්රයේ සහනාධාර ලබාදෙන බවත් සීමාසහිත භූමියෙන් වැඩි ඵලදාවක් ගන්න අවස්ථාව ලබාදෙන බවත් ගුණාත්මකභාවයෙන් ඉහළ පොහොර දරාගත හැකි මිලකට ලබාදෙන බවත් ඊට අමතරව ගෝලීය වෙළෙඳාපොළට අප රටේ නිෂ්පාදන යොමු කරන්න කටයුතු කරන බවත් විපක්ෂ නායකවරයා මෙහිදී කීය